Broj: 236

Budva, 22.03.2024. godine

Na osnovu člana 40. Zakona o državnoj imovini (“Sl.list CG”, br. 21/09 i 40/11 – dr.zakon), člana 29. Uredbe o prodaji i davanju u zakup stvari u državnoj svojini (“Sl. list CG”, br. 44/10), Uredbe o uslovima za organizovanje javne i aukcijske prodaje robe (“Sl. list CG”, br. 001/10), Izvještaja o stručnoj procjeni upotrebljavanog vozila broj 177. od 01.03.2024. godine, Odluke Savjeta Radio Televizija Budva o prodaji vozila broj 12. od 01.03.2024. godine, objavljuje

**DRUGI JAVNI POZIV**

ZA PRIKUPLJANJE PONUDA ZA PRODAJU KORIŠĆENOG MOTORNOG VOZILA PUTEM PISANE LICITACIJE – SISTEMOM ZATVORENIH KOVERTI

1. **Predmet prodaje:**

Komisija za sprovođenje postupka prikupljanja ponuda oglašava prodaju teretnog motornog vozila marke Fiat Fiorino Cargo 1.4 75KS Elegan – 2,5 m3, broj šasije ZFA22500006A04269, dozvoljena nosivost 570, masa praznog vozila 1110, vrsta goriva benzin 98, boja bijela pastelna, godina proizvodnje 2015, registarskih oznaka BD-CG 266, u svojini Lokalnog javnog emitera “Radio Televizija Budva” d.o.o. Budva.

1. **Početna cijena**

Početna cijena iz tačke 1. ovog Javnog poziva iznosi 3.636,60 €, shodno Izvještaju o procjeni upotrebljavanog vozila Fiat Fiorino Cargo 1.4 77KS Elegan, registarskih oznaka BD-CG 266, broj Izvještaja 177. od 01.03.2024. godine sačinjen od strane ovlašćenog procjenjivača Desanke Vlačić, master.ing.saobraćaja, licenca N°249.

1. **Način, mjesto i vrijeme podnošenja ponuda**

Rok za podnošenje ponuda je 8 (osam) dana od dana objavljivanja javnog poziva u dnevnom listu “Pobjeda”.

Pravo da učestvuju u javnom nadmetanju imaju sva zainteresovana lica.

Ponuda za nadmetanje treba da sadrži:

* lične podatke (za fizička lica ime i prezime, adresu stanovanja, jmbg ili broj lične karte, a za pravna lica naziv i sjedište, potvrdu o registraciji iz Centralnog registra privrednih subjekata (predstavnici pravnih lica koji učestvuju na javnom nadmetanju su u obavezi da dostave odgovarajući dokaz o ovlašćenjima da zastupaju društvo na licitaciji);
* u ponudi je potrebno navesti koji iznos učesnik prikupljanja ponuda nudi za kupovinu vozila, izraženu u eurima, koji ne može biti niži od iznosa procijenjene vrijednosti vozila tj. iznosa iz tačke 1. ovog poziva (napisati iznos u eurima);
* u ponudi je neophodno navesti i kontakt telefon ili e-mail adresu kupca.

Uplata depozita nije obaveza.

Ponude dostaviti u zapečaćenoj koverti sa naznakama : Lokalni javni emiter “Radio Televizija Budva” d.o.o. Budva – “Ponuda za kupovinu vozila” (navesti tačan naziv vozila), - “Ne otvaraj prije zvanične sjednice javnog otvaranja ponuda”. Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresi: Lokalni javni emiter “Radio Televizija Budva” d.o.o. Budva, ul. 13. jula bb – zgrada BSP-a, u roku od 8 (osam) dana od dana objavljivanja javnog poziva u dnevnom listu “Pobjeda”.

Postupak prikupljanja ponuda se smatra uspješnim ako je dostavljena 1 (jedna) važeća ponuda za vozilo.

Zainteresovana lica mogu izvršiti pregled vozila dana 28. i 29.03.2024. godine u periodu od 10-12h.

Predmetno vozilo se prodaje u viđenom stanju i bez prava na naknadnu reklamaciju.

1. **Otvaranje ponuda**

Otvaranje ponuda će biti održano nakon isteka 8 (osam) dana od dana objavljivanja javnog poziva u dnevnom listu “Pobjeda”.

Ponude dostavljene poslije isteka navedenog roka, kao i one koje su nepotpune, u smislu dostavljanja dokaza određenim ovim Pozivom, kao i u slučaju ako nijesu zapečaćene i one koje su ispod početne cijene neće se razmatrati.

Kriterijum za rangiranje ponuda je visina ponuđene cijene.

Učesnik koji ponudi najveću cijenu proglašava se kupcem, a njegova ponuda smatraće se prihvaćenom ponudom za kupovinu motornog vozila. Ukoliko dva ili više ponuđača ponude istu izabraće se kupac koji je prvi dostavio ponudu. Izabrani kupac je dužan da zaključi Ugovor o kupoprodaji u roku od 5 (pet) dana od dana otvaranja ponuda. Kupac mora u cjelosti izvršiti uplatu ugovorenog iznosa u roku od 3 (tri) dana od dana zaključivanja ugovora. Preuzimanje vozila izvršiće se nakon uplate ugovorenog iznosa. Kupac je dužan preuzeti vozilo u roku od 7 (sedam) dana od dana uplate ugovorenog iznosa. Troškovi ovjere ugovora i prevoda (porez, takse i ostalo) padaju u cjelosti na teret kupca. U slučaju da izabrani ponuđač odustane od kupovine, odnosno ukoliko ne potpiše ugovor o prodaji u definisanom roku ili ne isplati kupoprodajnu cijenu u predviđenom roku, Ugovor se može zaključiti sa drugorangiranim ponuđačem.

Kontakt osoba: Za vrijeme trajanja poziva za prikupljanje ponuda za prodaju vozila putem pisane licitacije zainteresovani kupci mogu dobiti sva potrebna obavještenja od osobe za kontakt: Jelena Radić, kontakt telefon 069/339-773.

Tekst javnog poziva objavljen je u dnevnim novinama “Pobjeda”, kao i na web sajtu Lokalnog javnog emitera “Radio Televizija Budva” d.o.o.

Komisija za sprovođenje

postupka javne prodaje